מיקי אריסון

מיקי אריסון (באנגלית: Micky Arison; נולד ב-29 ביוני 1949) הוא מיליארדר ואיש עסקים ישראלי-אמריקאי. בעליה של קבוצת הכדורסל האמריקאית מיאמי היט.

ביוגרפיה
נולד בישראל לתד אריסון ולמינה לבית וסרמן. בשנת 1954 עבר עם הוריו לניו יורק. שם נולדה אחותו שרי. ב-1966 עברה המשפחה למיאמי שבפלורידה. 
אריסון למד באוניברסיטת מיאמי אך נטש את ספסל הלימודים ופנה לעסקים.
בשנת 1972 הקים אביו את חברת שיט התענוגות "קרניבל קרוז ליינס" והוא החל לעבוד במחלקת המכירות של החברה.
ב-1979 הפך לנשיא החברה. במהלך כהונתו מיוחסת לו הפיכתה של קרניבל קרוז ליינס לחברת ספינות הנופש הגדולה בעולם. 
אריסון משמש כיושב ראש קבוצת קרניבל, אשר מהווה את תאגיד שיט התענוגות הגדול בעולם. בין היתר, שולט התאגיד על חברת ספינות הנופש והשעשועים קרניבל קרוז ליינס.
אריסון הוא הבעלים של קבוצת הכדורסל מיאמי היט. במסגרת תפקידו, מונה אריסון בעבר ליו"ר דירקטוריון הבעלים של קבוצות ה-NBA. ב-2025 נבחר להיכל התהילה של הכדורסל כתורם.

על-פי דירוגים שמפרסם כתב העת "פורבס". נכון ל-2017, העריך המגזין את הונו של אריסון כעומד על 8.6 מיליארד דולר ומיקם אותו במקום ה-162 בין רשימת עשירי העולם.

אריסון מתגורר במיאמי, אך מחזיק גם בתים בישראל, בלונג איילנד ובניו יורק. הוא נשוי ואב לשניים.

ראו גם
 קבוצת קרניבל
 מיאמי היט

קישורים חיצוניים

 מיקי אריסון, באתר פורבס

הערות שוליים

קטגוריה:בוגרי אוניברסיטת מיאמי
קטגוריה:אנשי עסקים יהודים אמריקאים
מיקי
קטגוריה:מיליארדרים ישראלים
קטגוריה:מהגרים מישראל לארצות הברית
קטגוריה:מיליארדרים יהודים אמריקאים
קטגוריה:מיאמי היט
קטגוריה:בעלי קבוצות כדורסל ב-NBA
קטגוריה:היכל התהילה של הכדורסל: תורמים
קטגוריה:ישראלים שנולדו ב-1949
קטגוריה:אמריקאים שנולדו ב-1949